VS002009
Datum: 2002-03-03T01:00:00.000+01:00
datum_sodbe_i_stopnje: 2007-06-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 7.511,00 EUR
opombe: II Ips 65/2009 Reviziji tožeče stranke je bilo delno ugodeno, sodba sodišča druge stopnje je bila spremenjena tako, da je revizijsko sodišče pritožbo tožene stranke zavrnilo in potrdilo sodba sodišča prve stopnje.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Zvin vratne hrbtenice, nateg hrbtenice v ledvenem delu in udarnino leve goleni.

## Telesne bolečine

2.086,00 EUR Hude neposredno po nesreči in prve dni zdravljenja (skupaj približno 7 dni), srednje hude 21 dni, spremljali so jih vrtoglavica, kolapsi, bruhanje, mravljinci v rokah in nogah, lahke približno 90 dni; občasne bolečine so se pojavljale tja do konca leta 2002 (približno 10 mesecev), občasne lažje so še vedno prisotne.

#### Ambulantno zdravljenje

Specialistični ortopedski pregledi.

#### Rehabilitacija

Fizioterapija.

#### Nevšečnosti med zdravljenjem

Nošnja vratne opornice 35 dni.

## Strah

1.251,00 EUR Intenziven primarni strah ob nezgodi (1 dan), sekundarni strah v trajanju enega ali nekaj zaporednih dni je z vmesnimi prekinitvami (intermitentno) trpela približno pol leta, nato je ta strah postopno izzvenel; na jakost zaskrbljenost so vplivale anksiozno depresivne motnje, ki so spremljale zdravljenje, in dolgotrajna zaprtost (obstipacija), za katero je v blažji obliki bolehala že pred nezgodo.

## Zmanjšanje življenjske aktivnosti

4.172,00 EUR Omejena gibljivost vratne hrbtenice z oslabljeno grobo močjo desne roke, hipertenzijo in mravljinčenjem v spodnjem (ulnarnem) delu desnice, omejena gibljivost ledvenega dela hrbtenice. Pred poškodbo (od svojega 12. leta naprej) se je ukvarjala s plavanjem, v svojih starostnih kategorijah je na deželnem in državnem nivoju v disciplinah 100 in 200 m hrbtno in mešano dosegala vrhunske rezultate in uvrstitve, priložnostno se je ukvarjala z manekenstvom, bila je fotomodel, redno je delala kot asistentka v zobozdravstveni ordinaciji; po poškodbi je vse te dejavnosti opustila, tudi svojega vsakodnevnega dela zaradi predolgotrajnega stanja na mestu, ki ga to delo zahteva, ni več zmogla. ZŽA v višini 10 %,

---

OZ člen 179, 182